lflage/wiki-talks huggingface dataset:
Беседа:Ванчо Юруков

message: Тоя Димирът Мартинов ще да е Дамян Мартинов. Засекли са го некъде Д. Мартинов и по подразбиране са го направили Димитър. Делече е Скопско... но нема Димитър Мартинов. -- Мико (беседа) 07:30, 4 октомври 2020 (UTC)
replies: text: И аз мислех да е той, ама в Скопско чак да е шетал? --Протогер (беседа) 08:02, 4 октомври 2020 (UTC)
thread_title:  Мартинов
Беседа:Нако Грозданов

message: На надгробния му паметник  има точна дата, която са я разчели неправилно като 25 апри 1967, а всъщност на снимката се вижда, че е 25 април 1969 година. Но английското изписване е друго? -- Мико (беседа) 08:24, 4 октомври 2020 (UTC)
thread_title:  Надгробен паметник
Беседа:Любен Попов (актьор)

message: Допустимо ли е да се ползва сканирана хартиената покана за юбилейното честване на Любен Попов в Русе на 11 април 1959 г.
Как точно да се приложат сканираните страници на поканата?
--89.106.101.235 06:23, 5 октомври 2020 (UTC)
thread_title:  Покана за юбилейно честване на 40 години сценична дейност през 1959 г.
Беседа:Възпитаници на Солунската българска мъжка гимназия

message: Вероятно е този, за когото говори Радев в Ранните спомени.  -- Мико (беседа) 07:11, 6 октомври 2020 (UTC)
thread_title:  Хаджимишев 

message: На базата на випуска дали да не извадим 19 години и напишем на тия без година на раждане - Роден около еди коя си. , , , , ? -- Мико (беседа) 15:26, 27 януари 2022 (UTC)
replies: text: Доста несигурно ми се струва, само за пример мисля, че Иван Михайлов пишеше изрично, че неговите съвипускници са на различна възраст. Това може да означава повече от няколко години разлика. --Протогер (беседа) 15:48, 27 януари 2022 (UTC)

text: Гледах ги и аз така напосоки - рядко има повече от 2 години разлика. -- Мико (беседа) 16:13, 27 януари 2022 (UTC)
replies: text: :Аз мисля, че е добра идея – може би много рядко има някой с по-голяма от 2 години разлика, а нали тъй и тъй ще се пише „около“. Може да се пояснява в бележка, че е пресметнато спрямо завършването на гимназията. --Randona.bg (беседа) 18:14, 27 януари 2022 (UTC)
replies: text: ::Нещата са строго индивидуални и понякога разликата в годините е по-голяма. Като цяло идеята е добра, но всеки конкретен случай, трябва да се оглежда.--Кочев (беседа) 07:00, 28 януари 2022 (UTC)
replies: text: :::И аз като Рандона - мисля, че е добра идея да се дадат някакви общи данни за възрастта с дисклеймъра „около“.-- Алиса Селезньова (беседа) 13:16, 29 януари 2022 (UTC)
thread_title:  Години на раждане 

message: Във Випуск ΧXII, 1907 един след друг са двама Траян Златанов, дали е грешка? --Протогер (беседа) 06:36, 1 февруари 2023 (UTC)
replies: text: Не - така са един след друг 3 и 4.-- Мико (беседа) 07:24, 1 февруари 2023 (UTC)
thread_title:  Повтарящи се
Беседа:Евангелие от Марк

message: В почти всички български преводи на Бибилията тази глава на Библията се нарича Евангелие на Марко. Така че името на статията не трябва да се променя, без да се добави източни, който да опровергава, че това е обичайното българско име на това Евангелие. Kostja (беседа) 13:45, 11 октомври 2020 (UTC)
replies: text: Тоест Вие променяте името без консенсус и за връщането към стария вариант искате източник? Не работи така логиката. Отделно, моля да се съсредоточите в обсъждането на името на едно място и да се въздържите да нанасяте спорните си промени преди да избистрите възраженията срещу тях от други редактори на Беседа:Марк (евангелист), където ясно е показано колко дълбоко невярно е горното твърдение.-- Алиса Селезньова (беседа) 14:23, 11 октомври 2020 (UTC)
thread_title: Име на Евангелието
Беседа:Христо Бръзицов

message: Тука виж имам нужда от помощ: Стефан Баджов най-вероятно? Деспот е прекалено стар. -- Алиса Селезньова (беседа) 09:46, 13 октомври 2020 (UTC)
replies: text: Не знам какво е имал против проф. Стефан Баджов? Има и други Баджовци - Милан, например.--Akeckarov (беседа) 09:58, 13 октомври 2020 (UTC)
replies: text: :Стефан Баджов (с Руменов) в Крушовското братство е на страната на Михайлов (и срещу Томалевската фракция):  „Макаръ двете  братства  — Охрид­ското  и  Крушевското  официално  да  стоеха  на  страна  отъ  конгреса  на емиграцията, техни членове изцело осъждаха „протогеровистите“.  На­примеръ,  крушовчаните  д-ръ  Владимиръ  Руменовъ  и  проф.  Баджовъ решително  застанаха  срещу шепата  самолюбци  и  злосторници.  А не  си спомнямъ всредъ  Крушевското  братство  да  имаше  по-авторитетни  отъ посочените  двама  души.“  - и на серия други места. Не знам кой е Милан. За мене е Деспот, като символ на родоотстъпничество. (Целият цитат според мене е измислен от Бръзицов. ) -- Мико (беседа) 13:56, 13 октомври 2020 (UTC)
replies: text: ::Милан е предприемач, търговец, имал бичкиджийници из Пиринско. Изглежда е бил е в контакт с Хр. Смирненски. Беше само предположение. Може би наистина Деспот.--Akeckarov (беседа) 07:18, 14 октомври 2020 (UTC)
thread_title:  Баджов
Беседа:Мопс

message: Тази статия пояснение ли е като :uk:Мопс (міфологія) или :uk:Мопс (значення), защото има два обекта? --Rumensz (беседа) 16:13, 13 октомври 2020 (UTC)
replies: text: , за мен по-скоро е втората, пояснителната, с тези 2 обекта от митологията.  Отделно тук може да се добави и породата.--Vodnokon4e (беседа) 17:14, 13 октомври 2020 (UTC)
replies: text: : Преработено в пояснителна страница. --Rumensz (беседа) 18:05, 13 октомври 2020 (UTC)
thread_title:  Вид на статията
Беседа:Софийска епархия

message: Този Климент и Климент папа Римски са две различни лица. Срв. гръцкия текста в Патрология грека, кол. 1065, под номер 59 (νθ᾽).Груйчо (беседа) 08:59, 16 октомври 2020 (UTC)
thread_title: Климент, пръв епископ на Сердика
Беседа:Референдум за обявяване на България за република (1946)

message: Какво е точното название на референдума в крайна сметка - за "обявяване на Република" или Народна република?
Ентусиастъ (беседа) 08:04, 17 октомври 2020 (UTC)
replies: text: Според заглавието на закона, „допитване до народа за премахване на монархията и провъзгласяване на народна република и свикване на Велико народно събрание“. --Спас Колев (беседа) 11:23, 20 октомври 2020 (UTC)
thread_title:  Име
Беседа:Северозападният проход (филм, 1940)

message: Не че някой някога ще прочете тук... заглавието няма "The", така че по-правилно е да се преведе Северозападен проход, ноако все пак се преведе като определителен член, защо не е СеверозападнияТ проход?--Радостина 21:31, 17 октомври 2020 (UTC)
thread_title:  Името за кой ли път
Беседа:Свети Никола (Дворци)

message: Здраво, ние бевме на експедиција низ Пласница и Кичево пред еден месец и во Дворци утврдивме дека има само една црква. Црквата е наречена Св. Недела и е од 1893 година. Фотографиите можете да ги најдете на Ризницата, а според координатите се работи за истата црква што кај вас е обележана како Св. Никола. Според мештаните нема друга црква во селото и истото го потврдија повеќемина. Поздрав --Ehrlich91 (беседа) 17:56, 18 октомври 2020 (UTC)
thread_title:  Име
Беседа:Георги Томалевски

message: Все некъде може и да влезе - бая има разни и за сърбите и за гърците, но това май е най-есенциално. Не знам къде може да се използва - тука ще натежи. В македонци може би? ? -- Мико (беседа) 12:26, 19 октомври 2020 (UTC)
replies: text: Уикицитат? --Протогер (беседа) 19:16, 19 октомври 2020 (UTC)
replies: text: :Абе, кой ти гледа Уикицитат, ти пък.  Сложих го тука - некой ден в македонци примерно. -- Мико (беседа) 06:52, 20 октомври 2020 (UTC)
thread_title:  По Македонския въпрос
Беседа:Солунски български клуб

message: Според Кардарас член на УС от 10 ноември е и Χρήστος Τσίτσεφ, когото Даскалов не споменава. Цицев е най-вероятно, но е възможно и друго. -- Мико (беседа) 10:57, 20 октомври 2020 (UTC)
Разширих я по ел. Ако некой има Участта може да се напишат поне двама трима от дейците - заложих ги. И изобщо се нуждаем от баланс на гръцката гледна точка... -- Мико (беседа) 12:36, 20 октомври 2020 (UTC)
Стоян Юруков Мичев го нарича Гюрков. -- Мико (беседа) 15:44, 20 октомври 2020 (UTC)
replies: text: ::В Даскалов си е Юруков. --Протогер (беседа) 19:47, 20 октомври 2020 (UTC)

text: Евала от мен. Имам го Даскалов, ще видя тия дни какво мога да изръчкам. --Протогер (беседа) 18:34, 20 октомври 2020 (UTC)
replies: text: :Хаха, още малко и си е за избрана направо.  --Протогер (беседа) 18:38, 20 октомври 2020 (UTC)
thread_title:  Член 

message: Четейки Юра Константинова , гледам (с. 65), че има Петър Дерменджиев, който явно съответства на тук дадения като Петър Демерджиев (в червено, Втори управителен съвет), вероятно роднина на Саздо Дерменджиев (което допълних при Саздо). --Randona.bg (беседа) 21:21, 12 декември 2021 (UTC)
replies: text: Определено му е син, пълното име е Петър Саздов Дерменджиев, търговец от Солун, роден в 1890 година.Tonimicho (беседа) 21:47, 2 януари 2022 (UTC)
thread_title:  Петър Дерменджиев или Демерджиев 

message: Явно са двама с това име. Александър Димитров Самарджиев, родом от Просечен, полковник и военен аташе и Александър Христов Самарджиев който е родом от Солун, хотелиер и търговец, касиер на Солунското благотворително братство в София и председател на Солунският български клуб.Tonimicho (беседа) 21:44, 2 януари 2022 (UTC)
thread_title:  Александър Самарджиев 

message: В статията за него има снимка с освобождаването на гръцки пленници, дали комунисти или военни не ми е съвсем ясно, но според мен е релевантна за статията за Солунския клуб и може да се сложи тук? --Протогер (беседа) 05:42, 25 май 2022 (UTC)
replies: text: Миии, може. -- Мико (беседа) 12:20, 25 май 2022 (UTC)
thread_title:  [[Димитър Яранов]]
Беседа:Ендшпил

message: Не трябва да има в текста линкове към статии на други езикови части на Уикипедия. За това има МЕП. Оставят се червени препратки за нови статии, за да се напишат в бъдеще. --Rumensz (беседа) 07:16, 21 октомври 2020 (UTC)
thread_title:  Линкове
Беседа:Антикуити (списание)

message: Не е редно да се превеждат заглавията на научни списания. В научната литература винаги се цитира оригиналното заглавие, Antiquity. Опитите за превод на български са безсмислени. Същото важи за всички в [[Категория:Списания_за_археология]]  (беседа) 17:49, 22 октомври 2020 (UTC)--Предният неподписан коментар е направен от Bela.dimova (приноси • беседа) 19:55, 22 октомври 2020 (проверка)
thread_title:  Заглавие (Antiquity)
Беседа:Ина Трифонова

message: Обръщам внимание, че източниците трябва да са благонадеждни и нетривиални. Не автобиографии и рекламни съобщения за прояви. Авторът на статията Потребител Nikola manchev за пореден път (както в статията за Йонко Василев) се опитва да дава невярна информация – напр. за професията и местоживеенето на госпожата (а пропо няма нищо срамно да си учител и да не живееш в София). Не вярвам да е от неинформираност. Явно не приема принципите на Уикипедия. Освен това приноси в полза на работодател или клиент не са забранени, но трябва да бъдат надлежно обозначени, както е посочено в Условията за ползване, в т.4. Платени приноси без разкриване. --Randona.bg (беседа) 07:58, 24 октомври 2020 (UTC)
replies: text: Randona.bg Моля за малко толеранс в критиките. Ина Трифонова работи нейното изкуство в София (ателие в центъра на София) и предимно там са нейните изложбите, а къде работи за хонорар не мисля, че е интересно за Уикупедия. Приносите в тази насока бяха два и то от съвсем нови акаунти, най-вероятно от нейни ученици или не знам какви доброжелатели, което пак смятам не е важно за Уикипедия. И за последно аз следя наградите Гауденц Б. Руф (награда) за "Стаята на Йонко" откакто са активни. Наистина до 2011 са под името награда, но след това са награда под формата на частично финансиране. За това (финансиране не награда) се кандидатства и конкуренцията е огромна, проекта се избира от авторитетно жури. И все пак статията е оформена под изискванията на Уикипедия. --Nikola manchev (беседа) 19:18, 24 октомври 2020 (UTC)
replies: text: : Не мога да бъда толерантна към опити за заблуда. Един път, два пъти... а, по-горе пропуснах да отбележа, че в източника, който бяхте цитирали за твърдението „Ина Трифонова живее и работи в София“, не виждам такова нещо. Наистина ли мислите, че никой няма да погледне? Аз откакто съм се научила да чета все гледам да прочета нещо, та и сега. И нима мислите, че „оформянето“ е главното изискване в Уикипедия?! Съветвам Ви да прочетете приветствието, сложено на беседата Ви , и особено внимателно да разгледате критериите за значимост на хора. Както и У:НЕЕ, У:БЖХ, У:БИ и още доста. Виждам, че и друг не само Ви е посъветвал това, а Ви е призовал и да спазвате принципите! --Randona.bg (беседа) 19:05, 24 октомври 2020 (UTC)
thread_title:  Източници и манипулации
Беседа:Стоян Георгиев (Дабиля)

message: Според Пелтеков портрета е на Стоян Ст. Георгиев от Пехчево, отбелязвам си го да погледна после и Борис Николов какво е писал. --Протогер (беседа) 14:17, 25 октомври 2020 (UTC)
replies: text: В Борис Николов нема такъв портрет. -- Мико (беседа) 15:03, 25 октомври 2020 (UTC)
replies: text: :Така май е ок, поне за сега. --Протогер (беседа) 16:44, 25 октомври 2020 (UTC)

message: „Р. Р. Псевдонима на Гйоргиев в Перник вместо Викенти ще бъде Хераклит“, пише Гоце Делчев в писмо до Никола Малешевски от 23 септември 1898 (с. с) (виж писмо No. 108 тук). Автора на „Гоце Делчев. Писма и други материали“ си забелязва „Вероятно Стоян Георгиев, деец на ТМОРО“. Оставам това тук, че може да се работи за струмишкия Стоян Георгиев.
Перник може е псевдоним за Горна Джумая (виж Псевдоними и шифри от Борис Николов, с. 155) Идеологист (беседа) 19:58, 3 февруари 2023 (UTC)
replies: text: Да, не е ясно за кой Георгиев става дума, инак да, Перник = Джумая (с. 149). --Протогер (беседа) 20:48, 3 февруари 2023 (UTC)
thread_title:  Можни псевдоними 

message: Тоя Ликин казва 1870? -- Мико (беседа) 11:34, 14 май 2023 (UTC)
thread_title:  Роден
Беседа:Олга Николаевна (1895 – 1918)

message: Мога ли да знам, защо след като се мъчих половин час да вкарвам цитати и бележка под линия, някой е махнал всичко? Да, нямаше шаблон, но не можах да разбера как да го направя. Не бе по-добре да добавиет шаблон за източници вместо да ми махате целият текст с всички източници. Важи и за съседният текст - с Мария Николаевна. Трудя се да превеждам от руски,  да търся цитати и после идва някой и всичко изтрива.Георгиалександров2 (беседа) 12:32, 26 октомври 2020 (UTC)
thread_title:  Защо ми няма цитатите? 

message: По цял свят династията е известна като Романови. Да, в Русия казват Олга Николаевна, а не Олга Романовна, но там по принцип се обръщат към човек на малко име и презиме, а не на малко - и фамилия. Пример - Владимир Илич. По същата логика в България не би трябвало да пишем за Бойко Борисов, а за Бойко Методиев. В английската уикипедия в скоби е дадена Олга Романовна. Забелязвам че няма и насочващ линк. Ако напиша Олга Романовна ми излиза всичко друго, но е Олга Н.Романовна. Ще помоля или да се смени името или поне да се сложи насочващ линк и от Олга Романовна насам. Същото се отнася и за цялото семейство. Предварително благодаряГеоргиалександров2 (беседа) 07:36, 19 юни 2023 (UTC)
thread_title:  Забележка за името
Уикипедия беседа:Университетски уикипроекти/НБУ 2020-есен

message: , моля предупредете студентите си да не копират в статиите. Изрично. Омръзва всяка година да се поправят десетки захвърлени статии в Уикипедия на студенти, които идея си нямат какво правят. Уикипедия не е място за подобни експерименти. Уважавам желанието на менторите за създаването на нещо градивно и положително и за двете страни, но в случая се получава обратното за Уикипедия. Или статиите да бъдат оформени както трябва и според изискванията на Уикипедия (не според изискванията на университетския проект), или отиват директно в Инкубатор или изтрити. Подобни проекти са повече усилия за редакторите, които патрулират и поправят, отколкото полза за енциклопедията.--Vodnokon4e (беседа) 18:59, 26 октомври 2020 (UTC)
replies: text: Vodnokon4e, запознати са. За това и всички новосъздадени статии ще са в Инкубатора. Тези, които са ок, ще бъдат премествани в основното пространство. Ако не са ок - е ясно. За проверката им поемам отговорността, за да не се „товарят“ останалите редактори. --Спасимир (беседа) 19:08, 26 октомври 2020 (UTC)
Спете спокойно, мои студенти тази година няма да работят по уикипедиански проекти. --Justine.toms (беседа) 19:21, 5 ноември 2020 (UTC)
thread_title:  Проекти
Беседа:Никола Стърджън

message: В българският език такава дума "политичка" няма. Съществителните, които отразяват институция, са в мъжки род - кмет, президент, министър, министър-председател, председател (на народното събрание напр.), ректор,. Вече дали ги заема жена или мъж е друг въпрос. Правилиното обръщение е "Г-жо Президент"/ "Г-жо министър на външните работи"
Да, има президентша, но то е за съпруга на президент, не за човек изпълянващ длъжността.Показателно е, че Индира Ганди е политик и министър-председател.
Правилното е да се каже "Председателят на Народното събрание Цв. Караянчева", а не "Председателката на Народното събрание Цв. Караянчева"
По-долу е казано, че Никола Сарджън  е първата жена министър председател на Шотландия,има и снимка, не виждам смисъл да вкарваме измислени думи. нека се каже "шотландски политик"Георгиалександров2 (беседа) 10:49, 27 октомври 2020 (UTC)
replies: text: Отчасти сте прав, отчасти - не. Наистина форма за женски род политичка няма . Правилото обаче е професиите с женски род, длъжностите само в мъжки. И тъй като политик е професия, формата за женски род упорито си пробива път . Засега обаче нормиране няма, така че - мъжки наистина. -- Мико (беседа) 11:52, 27 октомври 2020 (UTC)
thread_title:  относно думата "политичка"
Беседа:Битка при Варна

message: Може ли източник, където пише, че са  60 000 войниците на султана? Д. АНгелов ги дава 50 000 сред които влизат 10 000 азеби и 10 000 християни -отстъпници. (Цветкова, Б. Циг. Съч. 248  в Българска военна история Д.Ангелов; Б.Чолпанов 273с.)
Също така не е ясно откъде  ги докарахте до 30 000 армията на Хунияди и Ягело. И двата източника които съм чел -  проф. Д.Ангелов и  проф. Матанов, както и всички хора, които те цитират, включително и османски житиеписци твърдят, че и двата похода обединената армия на християните не превишава 22-23 000 души.ъм този момент Хунияди и Ягело успяват да съберат 16 000 поляци и унгарци под своя флаг. Към  международната Коалиция се присъединяват 5000 (4000) власи на войводата Влад Цепеш – Дракула, както и 500 хуситски стрелци и известен брой италиански кондотиери. 
(Христо Матанов, Средновековните Балкани. Исторически очерци, С., 2002, изд. Парадигма)
(Димитър Ангелов ; Борис Чолпанов. Българска военна история през Средновековието (X-XV век) 1994. ИК „Марин Дринов“)
За първият поход (1443) съм попадал и на цифрата 25 000, но за изследователите тя изглежда малко прекалена. Как станаха 30 000 души?Георгиалександров2 (беседа) 13:54, 27 октомври 2020 (UTC)

message: "Хоругва" или "хоронгва" - кой е терминът, с който се означават кавалерийските полкове в Полша, Унгария, Трансилвания и Влашко през описвания период?
"Хоругва" на български е църковно знаме, обикновено с извезан лик на светец. Известният ми термин на български за означаване на кавалерийски части е "хоронгва". Възможно е двата термина - "хоругва" (използван в статията) и "хоронгва" (предложен като дискусионен от мен) да имат общ корен и дори буквално да означават едно и също нещо, но в случая мисля, че възприетият на български термин е "хоронгва". Аргумент: названието, използвано за означаване на кавалерийските части в преводите на български език на романите от трилогията на Х. Сенкевич, посветена на Жеч Посполита: "С огън и меч", "Потоп" и "Пан Володиовски". Трите превода са направени от различни преводачи и в различно време, но все пак следват едно и също означение на кавалерийските части - "хоронгва".
Освен това на полски названието "Chorągiew" бива предавано звуково като: [xɔˈrɔŋɡʲɛf]. Без да съм специалист, не виждам в него тясната гласна "у". В случай като този обаче, оригиналното звучене на полски език ми се струва второстепенен аргумент, тъй като считам, че имаме отдавна възприето название на български.
Моля за отношение и евентуално създаване на обяснителна статия. 176.12.37.187 00:02, 26 септември 2023 (UTC)
thread_title:  "Хоругва" или "хоронгва"?
Беседа:Петър Мавродиев

message: 63, 64 и 66 са датите, които имаме за хора от първия випуск - мисля, че можем да напишем на база това роден около 1865 година? -- Мико (беседа) 17:41, 29 октомври 2020 (UTC)
replies: text: Абсолютноǃ--Кочев (беседа) 18:45, 29 октомври 2020 (UTC)
thread_title:  Рождена
Беседа:Иван Енчев – Видю

message: Здравейте, открих тази изумителна колекция на пресъздадените от него кръстове . Обикновеният читател не би разбрал за наличието ѝ в Уикимедия, как е най-подходящо да насочим вниманието към нея? --Randona.bg (беседа) 17:20, 1 ноември 2020 (UTC)
replies: text: Спас ги качи с бот, което си беше работа. Аз съм разнесъл македонските - може да се разнесат и останалите, ако това ти е въпросът. -- Мико (беседа) 19:56, 1 ноември 2020 (UTC)
replies: text: :Наистина е било голяма работа. Въпросът ми по-скоро беше как четящият тази статия, за Иван Енчев-Видю, да разбере, че някъде може да види всички тези кръстове накуп. Не се сещам как – евентуално във "Вижте също" да сложим по някакъв начин насочване натам, или някакъв по-добър вариант? --Randona.bg (беседа) 20:32, 1 ноември 2020 (UTC)
replies: text: ::Добавих връзка към категорията в Общомедия. Сега е в раздела външни препратки, но може да се премести на друго място. --Спасимир (беседа) 22:11, 1 ноември 2020 (UTC)
replies: text: :::И аз си представях подобно нещо, но не мога да го видя ;) - т.е. в историята виждам добавката на Спасимир, но при отваряне на статията не я виждам. Нещо пропускам? --Randona.bg (беседа) 09:53, 2 ноември 2020 (UTC)
thread_title:  Богата колекция от рисунките му на кръстове в Уикимедия
Беседа:TRAPPIST-1

message: Този раздел седи някак странно само със списък от препратки. Няма ли да е по-добре да са подраздели с по едно изречение и препратка към основната статия или таблица с основните параметри? Сега погледнах английската статия и оставам с впечатление, че има много литература за тази система. -- Сале (беседа) 13:39, 3 ноември 2020 (UTC)
replies: text: По едно изречение за всяка планета според мен е доста малко, а пък и би било трудно да обобщим цяла статия в 1 изречение. Варианта с таблицата ми допада, дори вече започнах да превеждам тази от английското Уики на пясъчника ми. В идните часове (или най-късно до утре) ще се постарая да е готова. --SLTemelkov | *б*п* | 11:16, 5 ноември 2020 (UTC)
replies: text: :  Преведох таблицата докъдето мога на пясъчника си от английската такава (можеш да видиш как се получава оттук). Може ли само да помогнеш с данните за инклинация и радиус, тъй като не знам как да ги направя по начина, по които са направени в таблицата на английски? Благодаря предварително! --SLTemelkov | *б*п* | 19:10, 6 ноември 2020 (UTC)
replies: text: ::  Виж си пясъчника. Направих нещо подобно, макар и с малко по-извратен код. Можеш да коригираш, ако нещо не ти допада. --Ted Masters (беседа) 14:44, 7 ноември 2020 (UTC)
replies: text: ::: Ted Masters, благодаря, изглежда много добре! Кодът не е от такова значение. Коригирам шаблона за превод и я добавям. --SLTemelkov | *б*п* | 15:46, 7 ноември 2020 (UTC)
thread_title:  Планети
Беседа:Тува Кузу

message: А защо е Кюзу? Гледам в А:У, откъдето май е преведена (макар че няма шаблон) статията  : Tyva Kyzy (pronounced [tɯˈva kɯˈzɯ])--Randona.bg (беседа) 19:52, 5 ноември 2020 (UTC)
"Не знам, прецених, че така се чете в поняква причина :D Предлагаш да я направя "кУзу"? Мария Сомлева (беседа) 04:52, 6 ноември 2020 (UTC)
replies: text: Да, така предлагам; щом в английската някой си е направил труда да провери и да го изпише, сигурно е така, да му го зачетем :). --Randona.bg (беседа) 11:53, 6 ноември 2020 (UTC)
thread_title:  Название